**Wordle** é un xogo de palabras en liña gratuíto inventado en 2021 por Josh Wardle. Grazas á súa popularidade en Twitter, o xogo tivo un éxito inmediato na súa versión en inglés. Foi rapidamente ofrecido noutros idiomas e imitado noutras versións.

Descrición do xogo
------------------

O obxecto do xogo é adiviñar unha palabra específica de cinco letras en até seis intentos, escribindo letras nunha pantalla de seis liñas de cinco cadrados cada unha. O xogador escribe unha palabra de cinco letras da súa elección na primeira liña e introduce a súa proposta. Despois de cada proposición, as letras aparecen en cor: o fondo gris representa as letras que non están na palabra buscada, o fondo amarelo representa as letras que están noutras partes da palabra e o fondo verde representa as letras que están no lugar correcto na palabra atopar.

Historia
--------

Josh Wardle é un programador de software que colaborou no desenvolvemento de dúas experiencias sociais para Reddit. Nun período de confinamento debido á pandemia de Covid-19, inventou o xogo para a súa parella, un entusiasta dos puzzles e crebacabezas. Vendo o entusiasmo dela e da súa familia, decidiu poñer o xogo en liña. En decembro de 2021, engadiu a posibilidade de compartir os seus resultados nas redes sociais mediante emojis. O éxito foi inmediato: o 1 de novembro de 2021 xogaron 90 persoas, e en poucas semanas, máis de dous millóns.

Versión en galego
-----------------

O 11 de xaneiro de 2022 Abraham Martínez Gracia adaptou o xogo á lingua galega e subiuno a appspot.com coa indicación en Twitter *Adaptado por @mg\_abraham. Baseado no traballo de Daniel Rodriguez @danielfrg.*

No momento da tradución Martínez traballaba no Centro de Supercomputación de Galicia. Comparte a teoría de que a simplicidade e a opción de compartir os resultados son algunhas das razóns do éxito de Wordle.

> 
> 
> "non pretende enganchar horas aos usuarios nin facer nada malo cos seus datos persoais como fan outras moitas aplicacións". "O xeito no que foi pensado limita as partidas a unha por usuario e día, con duracións que non superan os 5 minutos e así podes seguir co teu día a día despois de xogar"
> 
>

Notas
-----

1. ↑  "Nova adicció". *Apuntmedia*. 2022-01-09. Consultado o 27-1-2022.
2. ↑  Victor, Daniel (2022-01-03). "Wordle creator". *The New York Times* (en inglés). ISSN 0362-4331.
3. ↑  "The new viral word game". *The Guardian*. 2021-12-23.
4. ↑  "El nou paraulògic surgir d'una história d'amor". 2022-01-10.
5. ↑  Medrano, Carlos (2022-01-11). "Xa temos o Wordle en galego!". *Aulas Galegas*. Consultado o 2022-01-28.
6. ↑  "Chega ao galego Wordle, un xogo para adiviñar palabras en aberto na rede". *Praza Pública*. 2022-01-11. Consultado o 2022-01-28.
7. ↑  Región, La (2022-01-17). "Un programador ourensán adapta ao galego o xogo viral do 2022". *La Región* (en castelán). Consultado o 2022-01-28.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Wordle Modificar a ligazón no Wikidata*** |

### Outros artigos

* Sudoku
* Cifras e letras
* Pasapalabra
* Calembur
* Scrabble

### Ligazóns externas

* Wordle Galego - Un xogo de palabras

|  |  |
| --- | --- |
| Control de autoridades | 
* Wd: Q110367996
* GiantBomb: 3030-84658
* MobyGames: wordle\_

 |